5. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ ΚΑΙ ΣΥΓΚΟΙΝΩΝΙΩΝ Αριθ. Γ5/25382/165 της 19 Αυγ./23  Σεπτ. 1985 (ΦΕΚ Β΄ 563) Συμμόρφωση προς τις διατάξεις της οδηγίας 83/206/ΕΟΚ/21.4.1983. Έχοντας υπόψη: 1.Τις διατάξεις των παρ. 1 περίπτ. ζ και 2 του άρθρ. 2 του Νόμ. 1338/1983 "περί εφαρμογής του Κοινοτικού Δικαίου" (ΦΕΚ/Α/34/17.3.1983) όπως τροποποιήθηκε με το άρθρ. 6 του Νόμ. 1440/1984 "περί συμμετοχής της Ελλάδος στο κεφάλαιο κλπ." (ΦΕΚ/Α/70/21.5.1984). 2.Την κοινή απόφαση Πρωθυπουργού και Υπουργού Εθνικής Οικονομίας "Ανάθεση αρμοδιοτήτων στους Υφυπουργούς Εθνικής Οικονομίας" υπ' αριθ. ΔΚ 20862/2.8.85 (ΦΕΚ 481/Τ.Β./2.8.85) αποφασίζουμε: Άρθρ.8.-Η ισχύς της παρούσης αποφάσεως αρχίζει από της δημοσιεύσεώς της στην Εφημερίδα της Κυβερνήσεως, εκτός αν άλλως ορίζεται σ' αυτήν. Άρθρ.1.-Σκοπός της απόφασης αυτής είναι η προσαρμογή της Ελληνικής Νομοθεσίας προς τις διατάξεις της οδηγίας με αριθ. 83/206/ΕΟΚ του Συμβουλίου των Ευρωπαϊκών Κοινοτήτων που δημοσιεύθηκε στην επίσημη Εφημερίδα των Ε.Κ. της 4ης Μαΐου 1983 (L 117, σελίς 15). Άρθρ.2.-1.Στις διατάξεις του Π.Δ. 457/1984 "περιορισμός του θορύβου κλπ." η λέξη "αεροσκάφος", αντικαθίσταται από τη λέξη "αεροπλάνο". 2.Στις διατάξεις του Π.Δ. 457/84 (ανωτ. αριθ. 4) η λέξη "βάρος" αντικαθίσταται από τη λέξη "μάζα". Άρθρ.3.-(Αντικαθίσταται το άρθρ. 6 Π.Δ. 457/1984, ΦΕΚ Α΄ 165, ανωτ. αριθ. 4). Άρθρ.4.-(Προσθέτεται παρ. 2 στο άρθρ. 7 Π.Δ. 457/1984, ΦΕΚ Α΄ 165, ανωτ. αριθ. 4). Άρθρ.5.-(Προσθέτονται παρ. 2, 3 και 4 στο άρθρ. 8 Π.Δ. 457/1984, ΦΕΚ Α΄ 165, ανωτ. αριθ. 4). Διοικητικές κυρώσεις Άρθρ.6.-1.Οι κατά παράβαση των διατάξεων της παρούσης αποφάσεως και του Π.Δ. 457/1984 θέτοντες σε κυκλοφορία αεροσκάφος τιμωρούνται με πρόστιμο δυνάμενο να φθάσει μέχρι του ποσού των 5.000.000 δραχμών. 2.Εάν υπαίτιοι της παραβάσεως της παρ. 1 του άρθρου αυτού είναι κυβερνήτες αεροσκαφών με Ελληνικά πτυχία τιμωρούνται και με προσωρινή στέρηση του πτυχίου των κατά τα ειδικώτερα οριζόμενα στο άρθρ. 11 του Β.Δ. 636/1972 "περί πτυχίων και αδειών Πολιτικής Αεροπορίας". Διαδικασία διαπιστώσεως παραβάσεως προς  επιβολή κυρώσεων, αρμόδια όργανα και άσκηση ενδίκων μέσων Άρθρ.7.-1.Το πρόστιμο επιβάλλεται με αιτιολογημένη απόφαση της αρμόδιας Αρχής μετά από βεβαίωση της παραβάσεως παρά του αρμοδίου οργάνου, το οποίο συντάσσει πλήρη έκθεση περί αυτής. Η έκθεση αυτή αποτελεί την απόδειξη της παραβάσεως. Της επιβολής του προστίμου προηγείται έγγραφη κλήτευση του παραβάτη, καλουμένου να απολογηθεί εντός 24 ωρών, της προθεσμίας αυτής δυναμένης να παραταθεί επί 5νθήμερον κατόπιν αιτήσεως του ενδιαφερομένου. 2.Αρμόδια αρχή για την επιβολή του προστίμου είναι ο Διοικητής της Υπηρεσίας Πολιτικής Αεροπορίας για πρόστιμο δραχμών μέχρι και 1.000.000 ο Υπουργός δε Συγκοινωνιών για πρόστιμο άνω του 1.000.000 αρμόδια όργανα για τη διαπίστωση και βεβαίωση της παράβασης είναι τα καθ' ύλην αρμόδια όργανα του αερολιμένα προσγείωσης του αεροσκάφους. Η υπ' αυτών συντασσομένη έκθεση διαβιβάζεται στην Κεντρική Υπηρεσία της ΥΠΑ, η οποία και αποφαίνεται οριστικά επί της υπάρξεως παραβάσεως ή μη. 3.Υπεύθυνοι για την καταβολή του προστίμου είναι ο ιδιοκτήτης, ο εκμεταλλευόμενος και ο κυβερνήτης του αεροσκάφους. Πάντες οι ανωτέρω ευθύνονται καθένας εις ολόκληρο και ανεξαρτήτως υπαιτιότητας. 4.Η επιβάλλουσα το πρόστιμο απόφαση εκδίδεται κατά του ιδιοκτήτη ή εκμεταλλευομένου το αεροσκάφος και κατά του κυβερνήτη αυτού. 5.Τα επιβαλλόμενα πρόστιμα αποτελούν Δημόσιο έσοδο και εισπράττονται κατά τις διατάξεις του Κώδικα περί εισπράξεως Δημοσίων Εσόδων. 6.Κατά της αποφάσεως που επιβάλλει το πρόστιμο, δύναται, κάθε υπόχρεως προς καταβολή αυτού, να ασκήσει προσφυγή εντός αποκλειστικής προθεσμίας 15 ημερών, αρχομένης από της επομένης της κοινοποιήσεως σ' αυτόν της αποφάσεως. Η προσφυγή ασκείται ενώπιον του Διοικητικού Πρωτοδικείου, μονομελούς μεν συνθέσεως για πρόστιμο μέχρι 200.000 δραχμές τριμελούς δε συνθέσεως για ποσό προστίμου μεγαλύτερο των 200.000 δραχμών. Η άσκηση της προσφυγής αναστέλλει την εκτέλεση της επιβαλούσης το πρόστιμο απόφασης. Κατά τόπον αρμόδια προς άσκηση των ανωτέρω προσφυγών είναι τα δικαστήρια του τόπου όπου διαπιστώθηκε και βεβαιώθηκε η παράβαση. 